Viljandi Ringkonnakohus

Viljandi Ringkonnakohus (endise nimetusega Viljandi-Pärnu Rahukogu) oli Eesti 2. astme kohus asukohaga Viljandis. Vaatas läbi Viljandi Maakohtu, Pärnu Linnakohtu, Pärnu Maakohtu ja Järva Maakohtu lahendeid

pisi|Viljandi kohtuhoone
 Ajalugu 
 Viljandi-Pärnu Rahukogu 
1889. aastal jõustunud kohtu- ja talurahvaasutuste reformiga moodustati Viljandi-Pärnu Rahukogu ringkond. Viljandi-Pärnu rahukogu ringkonna alla, mis asus Viljandis, kuulus ka Pärnu kreis.

Venemaa keisririigiaegsete ringkonnakohtute ja rahukogude liitmisel moodustati neli rahukogu, kaasa arvatud Viljandi-Pärnu rahukogu. Viljandi-Pärnu rahukogu tööpiirkond oli Viljandi maakond ja Pärnu maakond. 7. märtsil 1919. aastal laiendati Viljandi-Pärnu rahukogu tööpiirkonda võimalikul korral Eestimaa külge liidetavate Volmari maakonna osadega.Ajutise Walitsuse määrus, Riigi Teataja, nr. 14, 7 märts 1919.

 Viljandi ringkonnakohus 
1935. aasta kohtureformiga muudeti ära ka senised ringkonnakohtute liitnimed, Viljandi-Pärnu rahukogu nimeks sai Viljandi ringkonnakohus.Eesti kohtute ajalooline päev, Postimees 31.01.1935, lk 3.

Viljandi Ringkonnakohtu ringkondades töötasid:
 Viljandi 1. jaoskonnakohtunik Posti 22
 Viljandi 2. jaoskonnakohtunik Posti 22
 Suure-Jaani jaoskonnakohtunik Valter Taremaa Ringpuiestee 2
 Põltsamaa jaoskonnakohtunik Eduard Suits Lossi 11
 Pärnu 1. jaoskonnakohtunik Rüütli 19
 Pärnu 2. jaoskonnakohtunik Rüütli 19
 Pärnu 3. jaoskonnakohtunik Rüütli 19
 Mõisaküla jaoskonnakohtunik Kesk 7.

Kohtu esimehed olid teiste seas Gustav Seen (3. detsember 1918 – 20. november 1925), Jaak Tepandi (1940), Vabariigi Presidendi käskkiri nr. 231. (RT 1940, 90, 911) Jüri Soontak (1940),Vabariigi Presidendi käskkiri nr. 230. (RT 1940, 90, 910) ja Johannes Evertson (1941)

1940. aastal kuulusid kohtu koosseis esimees ja kriminaalosakonna esimees Jaak Tepandi, abiesimees ja tsiviilosakonna esimees Gustav Talts, August Ammon, Valter Märtson, Kaarel Leetmaa, Oskar Sein, Boris Trelin ja August Vihvelin.

Eesti NSV Ülemnõukogu Presiidiumi 16. novembri 1940. aasta seadlusega kujundati ümber kehtiv kohtute süsteem ja ringkonnakohtud muudeti samanimelisteks kohtuteks esimese ja teise kohtuastme asjade arutamiseks.ENSV Teataja 1940 nr 45 art 523 Eesti NSV Rahvakomissaride Nõukogu 19. detsembri 1940 määrusega määrati Viljandi Ringkonnakohtu asukohaks — Viljandi,  Viljandi 1. ja 2., Mustla, Suure-Jaani, Põltsamaa, Pärnu 1.—3., Vändra, Kilingi-Nõmme ning Abja-Paluoja rahvakohtujaoskondadest.ENSV Teataja 1940 nr 68 art 914

 Viited 

Kategooria:Eesti kohtud
Kategooria:Viljandi ajalugu
Kategooria:Viljandi maakonna ajalugu
Kategooria:Pärnu maakonna ajalugu